दिल्ली की आम आदमी पार्टी की सरकार अब जल्द ही दिल्ली के बुजुर्गों को तीर्थों के दर्शन कराएगी। दिल्ली के मुख्यमंत्री अरविंद केजरीवाल और उपमुख्यमंत्री मनीष सिसोदिया की मौजूदगी में हाई लेवल मीटिंग हुई जिसमें इस बात पर चर्चा हुई।
इन तीर्थ यात्राओं का सारा ख़र्च दिल्ली सरकार वहन करेगी। आप सरकार ने दिल्ली के लोगों को मुफ्त में तीर्थ यात्रा कराने की योजना बनाई है जिसके तहत तीर्थ यात्रा विकास समिति इन यात्राओं से सम्बंधित सारे इंतज़ाम करेगी और दिल्ली के सभी विधानसभा इलाक़ों से लोगों को इस योजना का लाभार्थी बनाया जाएगा।
जिन तीर्थ यात्राओं को इस योजना में शामिल किया गया है उनमें
- वैष्णो देवी
- स्वर्ण मंदिर
- अजमेर शरीफ़
- वृंदावन-मथुरा-बरसाना
- हरिद्वार-नीलकंठ-ऋषिकेश
इन पांचों तीर्थ यात्राओं का सारा ख़र्च दिल्ली सरकार उठाएगी। इन यात्राओं में वैसे तो हर आयु वर्ग के लोग शामिल होंगे लेकिन बुजुर्गों की संख्या ज्यादा होगी। इनमें आने-जाने से लेकर खाने-पीने का सारा खर्च दिल्ली की आम आदमी पार्टी की सरकार उठाएगी।
hin_Deva hin_Deva hin_Deva san_Deva awa_Deva bho_Deva hin_Deva bho_Deva hin_Deva